armvectores/hy_wikipedia_2023 huggingface dataset:
(2493) Էլմեր

(2493) Էլմեր (անգլ.՝ Elmer), աստերոիդ աստերոիդների հիմնական գոտում։ Հայտնաբերվել է 1978 թվականի դեկտեմբերի 1-ին Հարվարդի աստղադիտարանի կողմից Հարվարդում։
Միջին հեռավորությունը Արեգակից կազմում է 2,786936 ա. մ., առավելագույնը մոտենում է 2,3054 ա. մ. հեռավորության վրա և հեռանում 3,2684 ա. մ.։ Արեգակի շուրջ մեկ ամբողջական պտույտ է կատարում 1699,37 երկրային օրվա ընթացքում, իր ուղեծրով շարժվելով միջինում 0,211843 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,74° անկյուն։
Էլմեր աստերոիդը պատկանում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2493) Էլմեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆենիքս Դարբինյան

Ֆենիքս Գաբրիելի Դարբինյան (դեկտեմբերի 25, 1924(1924-12-25), Երևան, Հայկական ԽՍՀ, ԱԽՖՍՀ, ԽՍՀՄ - օգոստոսի 9, 1996(1996-08-09), Երևան, Հայաստան), հայ ճարտարապետ, ՀՀ վաստակավոր ճարտարապետ։


== Կենսագրություն ==
1948 թվականին ավարտել է Երևանի պոլիտեխնիկական ինստիտուտը։
1962-1990 թվականներին եղել է Երևաննախագիծ ինստիտուտի ճարտարապետության արվեստանոցի ղեկավար։
Ֆենիքս Դարբինյանի նախագծերով Երևանում ստեղծվել, կառուցապատվել են մի շարք շինություններ, զբոսայգիներ, փողոցներ.

Կիևյան փողոցի կառուցապատումը (1953-1956),
ԺՏՆՑ կրթության և մշակույթի տաղավարը (1960),
Աբովյան փողոցի՝ Թումանյան և Մոսկովյան փողոցների միջև ընկած հատվածների վերակառուցումը (1967),
Օղակաձև զբոսայգին (1960-1985)՝ Մեծ շատրվանով (1976-1978),
Պատանի մարմնամարզիկների դպրոցը (1967),
«Անի» հյուրանոցը (1970-1972),
«Բարեկամություն» հրապարակի ստորգետնյա հետիոտն անցուղու համալիրը (1982, ՀՀ Պետական մրցանակ, 1983)՝ մետրոպոլիտենի «Բարեկամություն» կայարանի ստորգետնյա և վերգետնյա շենքերով։Ֆենիքս Դարբինյանը հեղինակ է նաև մի շարք հուշարձանների ճարտարապետական մասերի։

Ալեքսանդր Սպենդիարյանի հուշարձանը Երևանում, քանդակագործ՝ Ղուկաս Չուբարյան (1957)
Վիսարիոն Բելինսկու կիսանդրի (Երևան), քանդակագործ՝ Արա Հարությունյան, (1957)
Կոմիտասի հուշարձանը Երևանում, քանդակագործ՝ Արա Հարությունյան, (1988)1962-1967 խորհրդային ճարտարապետական նվաճումների համամիութենական ստուգատեսի դափնեկիր է։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Այս գիրքը սթափեցնող հիշեցում է՝ ճարտարապետական նմուշները պահպանվել են միայն լուսանկարներում
Ջայլզ Կոնստեբլ

Ջայլզ Կոնստեբլ (անգլ.՝ Giles Constable, հունիսի 1, 1929(1929-06-01), Մեծ Լոնդոն, Անգլիա, Միացյալ Թագավորություն - հունվարի 17, 2021(2021-01-17), Փրինսթոն, Մերսեր շրջան, Նյու Ջերսի, ԱՄՆ), միջնադարյան շրջանի ամերիկացի պատմաբան, գիտությունների թեկնածու, ակադեմիկոս, Բավարիայի գիտությունների ակադեմիայի, Բրիտանական ակադեմիայի և Իտալիայի ազգային ակադեմիայի անդամ։


== Կենսագրություն ==
Ջայլզը բրիտանացի արվեստաբան Ուիլյամ Ջորջ Կոնստեբլի որդին է։ 1950 թվականին ավարտել է Հարվարդի համալսարանը, իսկ 1957 թվականին գիտությունների դոկտորի կոչում է ստացել նույն համալսարանից։
1955-1958 թվականներին դասախոսել է Այովայի համալսարանում, 1958-1984 թվականներին՝ Հարվարդի համալսարանում, 1966-1977 թվականներին՝ Փրինսթոնի համալսարանում։
1977-1984 թվականներին եղել է Վաշինգտոնի Դումբարտոն-Օկա հետազոտական գրադարանի տնօրեն։ Որպես միջնադարյան շրջանի պատմության պրոֆեսոր 2003 թվականից աշխատել է ԱՄՆ-ի Նյու Ջերսի նահանգի Փրինսթոնի հետազոտությունների ինստիտուտին կից պատմական հետազոտությունների դպրոցում։ Նրա գիտական  աշխատությունները հիմնականում վերաբերվում են 11-12-րդ դարերի դավանանքին և մշակույթին։
Դրանից բացի նրա ուսումնասիրությունները նվիրված են Բյուզանդիայի ժողովրդի և իշխանության պատմությանը, միջնադարյան կրոնական և սոցիալական գաղափարներին, 12-րդ դարի բարեփոխումներին, Ֆլորենցիայի Վերածննդին, 12-րդ դարի խաչակրաց արշավանքին և այլն։
Մոտ քսան գրքերի հեղինակ և խմբագիր է։ 


== Ընտրած աշխատություններ ==
The Abbey of Cluny : A Collection of Essays to Mark the Eleven-Hundredth Anniversary Of Its Foundation (2010), 3643107773
Three Treatises from Bec on the Nature of Monastic Life (2008), 1442689420
Cluny from The Tenth to the Twelfth Centuries : Further Studies (2000), 0860788156
The Reformation of the Twelfth Century (1996), 0521305144
Three Studies in Medieval Religious and Social Thought (1995), 0585039704
Monks, Hermits, and Crusaders in Medieval Europe (1988), 0860782212
Culture and Spirituality in Medieval Europe (1988), 0860786099
Medieval Monasticism : A Select Bibliography (1976), 0802022006
Letters and Letter-Collections (1976), OCLC 4641316
Monastic Tithes : From Their Origins to the Twelfth Century (1964), OCLC 21932950


== Ծանոթագրություններ ==


== Արտաքին հղումներ ==
Сайт Д. Констебля(անգլ.)
Список публикаций Д. Констебля(անգլ.)
Հիպարքոս

Հիպարքոս (հուն․՝ Ίππαρχος ο Ρόδιος of Ίππαρχος ο Νικαεύς, մոտ մ.թ.ա. 180-190, Նիկեա - մ.թ.ա. 125, Հռոդոս), հույն գիտնական, աստղագիտության հիմնադիրներից։
Կատարել է երկնքի առաջին համակարգված դիտումներն ու հետազոտությունները։ Բացահայտել է Արեգակի և Լուսնի շարժման օրինաչափությունները, որոշել Լուսնի հեռավորությունը Երկրից, կազմել Արեգակի խավարումների ցուցակը և 850 աստղի դիրքերի աստղացուցակը, տվել այդ աստղերի դասակարգումն ըստ տեսանելի 6 մեծությունների (պայծառություններ)։
Բացահայտել է պրեցեսիայի երևույթը, որոշել աստղային ու արևադարձային տարիների տևողությունները, խավարածրի թեքությունը հասարակածի նկատմամբ։ Առաջինն է օգտագործել աշխարհագրական կոորդինատները՝ լայնությունն ու երկայնությունը։ Հիպարքոսի աշխատությունները բնագրով չեն պահպանվել, դրանց մասին հիմնական տեղեկությունները պարունակվում են Պտղոմեոսի «Ալմազն ստում»։


== Ծանոթագրություններ ==
Յարովկա (Ինյայի վտակ)

Յարովկա (Ինյայի վտակ) (ռուս.՝ Яровка), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Ինյա գետի աջ ափով՝ 27 կմ հեռավորության վրա։ Գետի երկարությունը 33 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200312115100009549
Հիդրոլոգիական ուսումնասիրությունների կոդը - 115100954
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պրիվոլիե (գյուղ, Գլուխովի շրջան)

Անվան այլ կիրառումների համար տե՛ս՝ ՊրիվոլիեՊրիվոլիե (ուկրաիներեն՝ Привілля), գյուղ Ուկրաինայի Սումիի մարզի Գլուխովի շրջանում։ Բնակավայրը նախկինում նաև անվանվել է Ֆրեյգոլտովո։
2001 թվականի տվյալներով Պրիվոլիե գյուղում բնակվում էր 351 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Իբրայկինո

Իբրայկինո (ռուս.՝ Ибрайкино, բաշկիրերեն՝ Ибрай), գյուղ Ռուսաստանի, Բաշկորտոստան հանրապետության Բիժբուլյակսկի շրջանի կազմում։
Բնակչությունը 2009 թվականին գրանցված տվյալներով կազմում էր 27 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սիսի թեմ

Հայ Առաքելական եկեղեցու Կիլիկիո պատրիարքության Սիսի թեմ, մինչև 1915 թվականի հայոց ցեղասպանությունը գործած թեմ Հայ Առաքելական եկեղեցու Կիլիկիայի պատրիարքության կազմում, որի կենտրոնը եղել է Սիս քաղաքը։
Սիսի թեմի իրավազորության մեջ էր մտնում Օսմանյան կայսրության Կոզանի սանջակի տարածքը։ 1911 թվականի տվյալներով Սիսի թեմում Հայ առաքելական եկեղեցու հավատացյալների թիվը 9000 էր, համայնքները՝ 10-ն էին , հայ բողոքականները՝ 500-ը։
Թեմն ուներ 7 եկեղեցի։


== Տես նաև ==
Թուրքիայի հայկական եկեղեցիների ցանկ
Մաղաքիա Օրմանյան


== Նշումներ ==
House of Gold

House of Gold, Twenty One Pilots ամերիկյան դուետի գրած և ձայնագրած երգ,նրանց երրոչդ՝ Vessel ստուդիական ալբոմի համար։ Երգը ի սկզբանե թողարկվել է որպես իրենց երկրորդ ինքնուրույն Regional at Best ալբոմի բոնուս-երգ, այլ վոկալաին ձայնագրությամբ։ House of Gold-ը թողարկվել է որպես Vessel-ի երրորդ սինգլ, ռադիոի համար այն թողարկվեց 2013 թվականի օգոստոսի 6-ին։ Երգի տեսահոլովակը թողարկվել է 2013 թվականի հոկտեմբերի 2-ին։
Թայլեր Ջոզեֆը երգը գրել է իր մոր՝ Քելլի Ջոզեֆի մասին։


== Կոմպոզիցիա ==
House of Gold- ը փոփ ռոք և ժողովրդական երաժշտության ժանր է ՝ տևողությամբ 2 րոպե և 43 վայրկյան տևողությամբ։ Երգը գրված է 116 bpm տեմպով։ House of Gold-ը գրված է սոլ և ֆա մաժորներում, իսկ Թայլեր Ջոզեֆի վոկալը ձգվում է F4-ից մինչև C6։


== Երաժշտական տեսահոլովակ ==
Երգի համար ստեղծվել է երկու տեսահոլովակ։ Օրիգինալ տեսանյութը նկարահանել է ռեժիսոր Մարկ Կ. Էշլեմանը, իսկ երկրորդը՝ ռեժիսոր Ուորեն Քոմերսը։ Ջոշ Դանի խոսքերով՝ նոր երաժշտական տեսահոլովակը նկարահանվել է Ուիլ Սմիթի ռանչոյում՝ Լոս Անջելեսի սահմաններից դուրս, Կալիֆոռնիա նահանգում։


== Live performances ==
2013 թվականի օգոստոսի 8-ին Twenty One Pilots-ը Կոնանում կատարել է House of Gold երգի դեբյուտը։


== Երգացանկ ==


== Անձնակազմ ==
Թայլեր Ջոզեֆ — վոկալ, դաշնամուր, ստեղնաշարային գործիքներ, ուկուլելե, բաս-կիթառ
Ջոշ Դան — հարվածային գործիքներ


== Հիթշքերթներ ==


=== Շաբաթական հիթշքերթներ ===


=== Տարեվերջի հիթշքերթ ===


== Թողարկման պատմություն ==


== Ծանոթագրություն ==


== Արտաքին հղում ==
"House of Gold (original)" ՅուԹյուբում
"House of Gold (remake)" ՅուԹյուբում
Էպանոմի

Էպանոմի (հուն․՝ Επανομή, մինչ 1940 թվականը՝ Επανωμή), քաղաք հյուսիսային Հունաստանում՝ Սալոնիկի արվարձանն է։ Թերմաիկոս համայնքի պատմական կենտրոնն է՝ Կենտրոնական Մակեդոնիայում՝ Սալոնիկի ծայրամասային շրջանում։ Գտնվում է ծովի մակարդակից 50 մետր բարձրության վրա՝ Թերմաիկոս ծոցի հարավ-արևելյան ափին, Պերեա քաղաքից 9 կմ հարավ, Սալոնիկ կենտրոնից 27 կմ հարավ և Մակեդոնիայի միջազգային օդանավակայանից 15 կմ հարավ-արևմուտք։ Տարածքը 78,716 քառակուսի կմ է։ Բնակչությունը 8979 մարդ է՝ ըստ 2011 թվականի մարդահամարի։


== Պատմություն ==
Հունաստանի երկրորդ հանրապետության ժամանակաշրջանում Հունաստանի Կոմունիստական կուսակցությունը Էպանոմիում կազմակերպել էր գյուղացիական կոնֆերանս, որին ներկա էին գյուղական ժողովների և հանրահավաքների ժամանակ ընտրված տասնյակ պատվիրակներ։ Էպանոմիում ստեղծվել էր գյուղացիական միություն, որը կազակերպում էր Ագրարային կուսակցության կողմնակիցների ձեռքում գտնվող տեղական վարչության կողմից սահմանված մեղավորության և տուգանքների դեմ ցույցեր և հանրահավաքներ։ Դրանց մասնակցում էր ավելի քան 500 գյուղացի։


== Բնակչություն ==


== Ծանոթագրություններ ==
Ավետիք Իսահակյանի կիսանդրի (Գյումրի)

Անվան այլ կիրառումների համար տե՛ս՝ Ավետիք Իսահակյանի հուշարձան (այլ կիրառումներ)Ավետիք Իսահակյանի կիսանդրի, գտնվում է Շիրակի մարզի Գյումրի քաղաքում՝ Ավետիք Իսահակյանի տուն-թանգարանի բակում։ Կիսանդրին տեղադրվել է 1975 թվականին։ Ընդգրկված է Գյումրիի պատմության և մշակույթի անշարժ հուշարձանների ցանկում։


== Հեղինակ ==
Քանդակագործ՝ Խաչատուր Իսկանդարյան


== Տես նաև ==
Ավետիք Իսահակյանի հուշարձան (Երևան)
Ավետիք Իսահակյանի հուշարձան (Գյումրի)


== Պատկերասրահ ==

		
		
		


== Ծանոթագրություններ ==
Գյոուսդալ

Գյոուսդալ (նորվ.՝ Gausdal), կոմունա Նորվեգիայի Օպլանդ ֆյուլքեյում։ Կոմունայի վարչական կենտրոնը Սեգալստադ բրու բնակավայրն է։ Պաշտոնական լեզուների ընտրության ժամանակ 3 լեզուներից որևէ մեկը չի ընտրել, այսինքն՝ չեզոք է։ Զբաղեցնում է 1191.63 կմ² տարածք։ Որպես Նորվեգիայի ֆյուլքե՝ ստեղծվել է 1838 թվականի հունվարի 1-ին։


== Գյոուսդալի զինանշանը ==
Գյոուսդալ կոմունայի զինանշանը հաստատվել է 1986 թվականի սեպտեմբերի 19-ին և իրենից ներկայացնում է երկնագույն ու մոխրագույն վահան, որի վրա գույները այնպես են դասավորված, որ հիշեցնում են կոմունայի ամենաբարձր լեռը։


== Բնակչություն ==
Համաձայն 2007 թվականի մարդահամարի տվյալների՝ Գյոուսդալ կոմունայում բնակվում է 6129 մարդ։ Կոմունայի բնակչության քանակը վերջին 60 տարում հիմնականում պահպանվել է նույն մակարդակի վրա։


== Պատկերասրահ ==

		
		
		


== Աղբյուրներ ==
Store norske leksikon.(նորվ.)


== Արտաքին հղումներ ==
Կոմունայի վիճակագրական տվյալները վերցված Նորվեգիայի վիճվարչությունից: Archived 2008-04-23 at the Wayback Machine.(նորվ.)


== Ծանոթագրություններ ==
Հուայհե

Հուայհե ( չինարեն հեշտ. 淮河 , պինին: Huái Hé), գետ Չինաստանի արևելքում։
Սկիզբ է առնում Տունբոշան լեռներում, հոսում Չինական մեծ հարթավայրով։ Անցյալում հաճախ է փոխել ուղղությունը՝ թափվել է մերթ Յանցզիի մեջ, մերթ Հուանհեի մեջ, մերթ Դեղին ծովը։ Այժմ հոսքի մեծ մասը (լճերի և ջրանցքների համակարգով) մուտք է գործում Յանցզի գետը։ Երկարությունը 813 կմ է, ստորին հոսանքում նավարկելի է, Մեծ ջրանցքով միացված է Յանցզի և Հուանհե գետերին։


== Աղբյուրներ ==
Պռեհնու

Պռեհնու (էստ․՝ Prähnu), գյուղ Էստոնիայի Հիյումաա նահանգի Էմմաստե շրջանում։
2011 թվականի տվյալներով գյուղում բնակվում էր 5 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Վերջին մենամարտը

«Վերջին մենամարտը» (անգլ.՝ The Last Duel), ռեժիսոր Ռիդլի Սքոթի սպասվելիք պատմական դրամա թրիլլեր ֆիլմ։ Այն հիմնված է Էրիկ Ջագերի «Վերջին մենամարտը․ Միջնադարյան Ֆրանսիայում ճակատամարտով փորձության իրական պատմությունը» գրքի վրա, իսկ սցենարի հեղինակներն են Բեն Աֆլեքը, Մեթ Դեյմոնը և Նիկոլ Հոլոֆքեները։ Դեյմոնը, Ադամ Դրայվերի և Ջոդի Քոմերը կատարում են ֆիլմի գլխավոր դերը, իսկ Աֆլեքը՝ երկրորդ պլանի։ Ֆիլմը թողարկվելու է սահմանափակ կինոթատրոններում 2020 թվականի դեկտեմբերի 25-ին՝ մինչև համաշխարհային պրեմիերան 2021 թվականի հունվարի 8-ին։


== Սյուժե ==
14-րդ դարի Ֆրանսիայում լավագույն ընկերներ Ժան դե Կարրուզին և Ժակ Լե Գրիին, կարգադրել են կռվել մինչև մահն այն բանից հետո, երբ Կարրուզը Լե Գրիին մեղադրել է իր կնոջը բռնաբարելու մեջ։


== Դերասանական կազմ ==
Մեթ Դեյմոն՝ Ժան դե Կարրուզի
Ադամ Դրայվեր՝ Ժակ Լե Գրի
Ջոդի Քոմեր՝ Մարգերիտ դե Կարրուզի
Բեն Աֆլեք՝ Թագավոր Կառլ VI
Հարիեթ Ուոլթեր՝ Նիկոլ դե Բուխար
Նաթանիել Փարքեր՝ Սըր Ռոբերտ Դ'Տիբուվիլ
Սեմ Հեզելդայն՝ Թոմին դու Բուա
Մայքլ ՄաքԷլհաթոն՝ Բեռնար Լատուր


== Արտադրություն ==
Նախագծի մասին առաջին անգամ հայտարարվել է 2015 թվականի հուլիսին։ Նախատեսվել է, որ Ֆրենսիս Լոուրենսը դառնալու է ֆիլմի ռեժիսորը, իսկ Շոն Գրանտը՝ սցենարիստը։ Սակայն դրա հետագա զարգացման մասին չի հայտարարվել, և ֆիլմի արտադրությունը վերջիվերջո դադարեցվել է։ Այսպես շարունակվել է մինչև 2019 թվականի հուլիս, երբ հայտարարվել է, որ Ռիդլի Սքոթը պլանավորում է նկարահանել ֆիլմը, որի դերակատարներն են լինելու Բեն Աֆլեքը և Մեթ Դեյմոնը, իսկ սցենարիստը՝ Նիկոլ Հոլոֆքեները։ Քանի որ ֆիլմի իրավունքներն Walt Disney Studios-ին էին պատկանում, Disney-ի և Fox-ի միաձուլման արդյունքում հայտնի չէր, թե արդյոք ընկերությունն արտադրելու է ֆիլմը դրա թեմատիկայի պատճառով, սակայն Deadline Hollywood-ը գրել է, որ «յուրաքանչյուր ստուդիա քաղաքում սպասում է իր ժամին», եթե Disney-ը վաճառի ֆիլմի իրավունքները։ Սեպտեմբերին Ջոդի Քոմերը բանակցությունների մեջ է մտել դերասանական կազմին միանալու համար։ Նրա մասնակցությունը հաստատվել է հաջորդ ամիս, իսկ Ադամ Դրայվերը բանակցություններ է սկսել ֆիլմում նկարահանվելու համար այն ժամանակ, երբ Աֆլեքը որոշել է այլ՝ երկրորդ պլանի դեր կատարել։ Դրայվերի մասնակցությունը հաստատվել է նոյեմբերին, ինչպես նաև ֆիլմի թողարկման ամսաթիվը և այն, որ Դիսնեյը տեղայնացնալու է ֆիլմը։ 2020 թվականի փետրվարին Հարիեթ Ուոլթերը միացել է դերասանական կազմին։
Նկարահանումները սկսել են 2020 թվականի փետրվարի 14-ին Ֆրանսիայի Դորդոն դեպարտամենտում և շարունակվել 2020 թվականի մարտին Ֆրանսիայի Բուրգունդիա շրջանում գտնվող Բերզե-Լե-Շատել միջնադարյան դղյակում (նկարահանող խմբի 300 անդամներից և մասսովկայի 100 մարդկանցից բաղկացած թիմի հետ)։
Նկարահանումները պետք է անկացվեին Միթում, Դուբլինում, Ուիքլոյում և Քեյր դղյակում (Իռլանդիա) 2020 թվականի մարտի 23-ից մինչև մարտի 30-ը։
Սակայն 2020 թվականի մարտի 13-ին Դիսնեյը հայտարարել է, որ ստուդիան ստիպված է անորոշ ժամանակով հետաձգել նկարահանումները՝ COVID-19 համավարակի պատճառով դերասանական կազմի և նկարահանող խմբի համար մտավախությունների պատճառով։


== Թողարկում ==
Ֆիլմը պլանավորվում է սահմանափակ թողարկմամբ 2020 թվականի դեկտեմբերի 25-ին՝ մինչև համաշխարհային պրեմիերան 2021 թվականի հունվարի 8-ին։


== Ծանոթագրություններ ==


== Արտաքին հղումներ ==
«Վերջին մենամարտը»(անգլ.) ֆիլմը Internet Movie Database կայքում
Կոդիմա (Ստորին Տոյմայի վտակ)

Անվան այլ կիրառումների համար տե՛ս՝ Կոդիմա (այլ կիրառումներ)Կոդիմա (ռուս.՝ Кодима), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ստորին Տոյմա ձախ ափին՝ 99 կմ հեռավորության վրա։ Գետի երկարությունը 32 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000027395
Հիդրոլոգիական ուսումնասիրությունների կոդը - 103002739
Ավազանի կոդը - 03.02.03.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պրովերժենկա

Պրովերժենկա (ռուս.՝ Проверженка), գյուղ Ռուսաստանի Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 51 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուստինիխա (գյուղ, Նովոդուգինսկի շրջան)

Ուստինիխա (ռուս.՝ Устиниха), գյուղ Ռուսաստանի Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Եմցա (քաղաքատիպ ավան, Պլեսեցկի շրջան)

Եմցա (ռուս.՝ Емца), քաղաքատիպ ավան Ռուսաստանի Արխանգելսկի մարզի Պլեսեցկի շրջանի կազմում։
Բնակչությունը 2010 թվականին գրանցված տվյալներով կազմում էր 1308 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շոֆուր լը Բաի

Շոֆուր լը Բաի (ֆր.՝ Chauffour-lès-Bailly), համայնք Ֆրանսիայի Գրանդ Էստ մարզի Օբ գավառում։
Բնակչությունը 2008 թվականի դրությամբ կազմում է 114 մարդ, բնակչության խտությունը` 6.00 մարդ/կմ²։ Բնակավայրը զբաղեցնում է 19.01 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ հարավ-արևելք, Շալոն ան Շամպայն քաղաքից` 85 կմ հարավ, Տրուա քաղաքից` 22 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 75 աշխատունակ (15-64 տարեկան) բնակիչ, որոնցից ակտիվ էին 55-ը, իսկ ոչ ակտիվները` 20։ Ակտիվության ցուցանիշը կազմում է 73,3 %։ 55 աշխատունակ մարդկանցից աշխատել է 51 անձ (31 տղամարդ և 20 կին)։ Գործազուրկ են եղել 4 անձ (3 տղամարդ և 1 կին)։ 20 անաշխատունակներից 4-ը եղել են աշակերտներ կամ ուսանողներ, 10-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Օբ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Պրեոբրաժենովկա (գյուղ, Ստերլիտամակսկի շրջան)

Անվան այլ կիրառումների համար տե՛ս՝ ՊրեոբրաժենովկաՊրեոբրաժենովկա (ռուս.՝ Преображеновка, բաշկիրերեն՝ Преображеновка), գյուղ Ռուսաստանի Բաշկորտոստան հանրապետության Ստերլիտամակսկի շրջանի կազմում։
Բնակչությունը 2009 թվականին գրանցված տվյալներով կազմում էր 434 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ավելին, քան սերը

«Ավելին, քան սերը» (անգլ.՝ A lot like love), 2005 թվականի ռոմանտիկ ոճի կատակերգություն է, որը նկարահանել է ռեժիսոր Նիգել Կոուլը։


== Սյուժե ==
Ֆիլմը պատմում է Օլիվերի (Էշթոն Քաթչեր) և Էմիլիի (Ամանդա Փիթ) հարաբերությունների մասին, ովքեր ծանոթացել են Լոս Անջելես - Նյու Յորք ավիաչվերթի ժամանակ։ Վերջին 7 տարիների ընթացքում, նրանք անընդհատ հանդիպում են՝ փոխելով տարբեր զուգընկերների և մասնագիտությունների։ Բայց վերջում հասկանում են, որ իրենք նախատեսված են միմյանց համար։


== Դերերում ==
Ամանդա Փիթ - Էմիլի Ֆրիզլ
Էշթոն Քաթչեր - Օլիվեր Մարտին
Քեթրին Հան - Միշել
Քել Փեն - Ջիթեր
Էլի Լարթեր - Ջինա
Թայրոն Ջորդանո - Գրեհեմ Մարտին
Թերին Մեննինգ - Էփլեն Մարտին
Գեբրիել Մանն - Պիտեր
Ջերեմի Սիստո - Բեն
Մուն Բլագուրդ - Բրիդջետ


== Ծանոթագրություններ ==


== Արտաքին հղումներ ==
Ավելին, քան սերը(անգլ.) ֆիլմը Internet Movie Database կայքում
Շարկի (այլ կիրառումներ)

Շարկի, կարող է վերաբերել՝

Շարկի - գյուղ Ուկրաինայի Խմելնիցկիի մարզի Դերաժնյայի շրջանում
Շարկի - գյուղ Ռուսաստանի Սմոլենսկի մարզի Ռուդնյանսկի շրջանի կազմում
Տեորա

Տեորա (իտալերեն՝ Teora), կոմունա Իտալիայում, գտնվում է Կամպանիա մարզի Ավելինո գավառում։
Բնակչությունը կազմում է 1571 մարդ, բնակչության խտությունը կազմում է 132 մարդ/կմ²։ Զբաղեցնում է 23 կմ² մակերես։ Փոստային ինդեքս՝ 83056, հեռախոսային կոդ՝ 0827։
Բնակավայրի հովանավորն է Սուրբ Նիկոլասը՝ Միրլիկիի հրաշագործը։ Տոնը նշվում է ամեն տարի դեկտեմբերի 6-ին։


== Ժողովրդագրություն ==
Բնակչության թվաքանակի փոփոխությունները


== Արտաքին հղումներ ==
Բնակավայրի պաշտոնական կայքը (իտալ.)


== Ծանոթագրություններ ==
Խարասար

Խարասար, գյուղ Արևմտյան Հայաստանում, Խարբերդի վիլայեթի Չմշկածագի գավառակում։ Գտնվում էր Չմշկածագ գյուղաքաղաքից 15-16 կմ հարավ-արևմուտք, Եփրատի ձախակողմյան սարավանդում։


== Անվան ստուգաբանություն ==
Ըստ ոմանց Խարասար անվանումը ծագում է քարասար բառից։ Դա բացատրվում է նրանով, որ գյուղը գտնվում է ապառաժի վրա։


== Աշխարհագրություն ==
Գյուղը տարածվում էր Մուխային և Թլակ ձորերի միջև։ Ուներ Ճռիկ և Ճամիիին անունով աղբյուրներ։


== Պատմություն ==
Հին Խարասարը գտնվում էր Վարդի գեղ կամ Հին գեղ կոչված վայրում։ Նորը գտնվում էր նրանից հարավ՝ գետափի մոտ։ Հայ բնակչության մեծ մասը կոտորվել է 1915 թվականի Մեծ եղեռնի ժամանակ։ Փրկվածները գաղթել են ԱՄՆ։


== Բնակչություն ==
XIX դարի վերջին ուներ 19 տուն հայ, իսկ 1915 թվականին՝ 34 տուն հայ և 33 տուն թուրք բնակիչ։ Բնակիչներն իրար արտերի սահմանները հաճախակի խախտելու համար կոչում էին «սինոռի գող»։


== Տնտեսություն ==
Բնակչության հիմնական զբաղմունքը հոսագործություն ու արհեստներն էր։


== Պատմամշակութային կառույցներ ==
Խարասարն ուներ Ս. Թորոս եկեղեցի, Ս. Սարգիս և Քառասուն Մանուկ մատոռւները և Ս Աստվածամերդին և Սունկ-Սունկ ավերակ վանքերը։


== Կրթություն ==
Ս. Թորոս եկեղեցուն կից գործում էր հայկական վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Վասիլևսկի (Կրասնոդարի երկրամաս)

Անվան այլ կիրառումների համար տե՛ս՝ ՎասիլևսկիՎասիլևսկի (ռուս.՝ Васильевский), խուտոր Ռուսաստանի Դաշնության Կրասնոդարի երկրամասի Աբինսկի շրջանի կազմում։
Բնակչությունը 2010 թվականին գրանցված տվյալներով կազմում էր 248 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բուգուլմինկա

Բուգուլմինկա (ռուս.՝ Бугульминка, բաշկիրերեն՝ Бөгөлмә), գյուղ Ռուսաստանի Բաշկորտոստան հանրապետության Ալշեևսկի շրջանի կազմում։
Բնակչությունը 2009 թվականին գրանցված տվյալներով կազմում էր 136 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռոմոդանովկա (գյուղ, Լոխովիցայի շրջան)

Ռոմոդանովկա (ուկրաիներեն՝ Ромоданівка), գյուղ Ուկրաինայի Պոլտավայի մարզի Լոխովիցայի շրջանում։
1982 թվականի տվյալներով Ռոմոդանովկա գյուղում բնակվում էր 10 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրապիվենկա (այլ կիրառումներ)

Կրապիվենկա, կարող է վերաբերել՝

Կրապիվենկա - գետ Ռուսաստանում
Կրապիվենկա - գյուղ Ուկրաինայի Ժիտոմիրի մարզի Վոլոդարսկ-Վոլինկիի շրջանում
Մինկա Գովեկար

Մինկա Գովեկար (հոկտեմբերի 28, 1874(1874-10-28), Trebnje, Սլովենիա - ապրիլի 10, 1950(1950-04-10), Լյուբլյանա, Սլովենիայի Սոցիալիստական Հանրապետություն, ՀՍՖՀ), սլովենացի ուսուցիչ, թարգմանիչ և կանանց իրավունքների պաշտպանության քարոզիչ։ 


== Կյանք ==
Մինկա Գովեկարը ծնվել է Տրեբնյեում 1874 թվականին։ Կրթություն ստացել է Լյուբլյանայում 1889-1893 թվականներին, իսկ 1895 թվականին որակավորվել է որպես ուսուցիչ։ Ամուսնացել 1897 թվականին։
1926 թվականին Գովեկարը խմբագրել է «Slovenska žena» (Սլովենացի կին) հոդվածների ժողովածուն, որը վերաբերում է Սլովենիայի պատմության տարբեր ժամանակաշրջաններում ապրած և ստեղծագործած կանանց։

Այս հավաքածուում Գովեկարը էսսեների տեսքով տեղեկություն է տրամադրել Ֆաննի Հաուսմանի, Յոսպինա Տուրնոգրայսկայի, Լուժիկա Պեսյակի, Պավլինա Պայկովայի, Մարիկա Նադլիսեկ-Բարտոլի, Մարիցա II Ստրնադ Ցիզարլևայի և Զոֆկա Կվերդեր-Դեմետրովիչի մասին։


== Աշխատանքներ ==
Dobra kuharica (Լավ խոհարարը), 1903 թվական
Dobra gospodinja (Լավ տանտիկինը), 1908 թվական
Slovenska žena (Սլովենացի կին), Լյուբլյանա, 1926 թվական


== Ծանոթագրություններ ==
Արդյունագործություն

Արդյունագործություն, զարգացած ֆեոդալիզմի արհեստագործության բարձր աստիճան, արդյունաբերությանը նախորդող ձև։ Արդյունագործություն առաջացումը պայմանավորված էր ֆեոդալական արտադրողական ուժերի զարգացման և աշխատանքի հասարակական բաժանման հետագա խորացումով։ Վաղ ֆեոդալիզմի ժամանակաշրջանում արհեստագործությունը հիմնականում զարգանում էր գյուղերում և հանդիսանում գյուղատնտեսության օժանդակ ճյուղ։ Զարգացած ֆեոդալիզմի օրոք երկրի տնտեսական կյանքում վճռական դեր էին կատարում քաղաքային արհեստները և գյուղատնտեսական արդյունքների ու հանքային հանածոների վերամշակման հիման վրա բարձրացող արդյունաբերության տեսակները։ Արդյունագործությունը հող է նախապատրաստել կապիտալիստական արդյունաբերության համար։
Հայաստանում զարգացած ֆեոդալիզմի ժամանակաշրջանում (IX–XIII դդ․) արդյունաբերությունը քաղաքներում գտնվում էր բարձր մակարդակի վրա։ Արդյունագործության հիմնական ճյուղերն էին՝ մետաղագործությունը, զինագործությունը, դարբնությունը, հյուսնությունը, քարակոփությունը, ոսկերչությունը, արծաթագործությունը, եկեղեցական սպասքների, ոսկյա թելերով մետաքսյա գործվածքների, թանկարժեք գորգերի, մետաքսյա նուրբ հագուստեղենի ու զարդեղենի արտադրությունը։ Միջնադարյան Հայաստանի խոշոր քաղաքներում, հատկապես Անիում, առանձին փողոցներ և թաղամասեր կոչվել են տարբեր արհեստների անուններով։
Բժշկարան (այլ կիրառումներ)

Բժշկարան անվանումը կարող է ունենալ հետևյալ կիրառումները․

Բժշկարան - Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2850 թվի տակ,
Բժշկարան - Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում),
Բժշկարան - Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 3579 թվի տակ,
Բժշկարան - Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 412 թվի տակ,
Բժշկարան - Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 413 թվի տակ,
Բժշկարան - Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 414 թվի տակ,
Բժշկարան - Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 70 թվի տակ,
Բժշկարան - Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 454 թվի տակ,
Բժշկարան - Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 455 թվի տակ,
Բժշկարան - Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4374 թվի տակ
Բժշկարան - Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 461 թվի տակ,
Բժշկարան - Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 547 թվի տակ։
Ալինա Քուշկյան

Ալինա Մաքսիմի Քուշկյան (օգոստոսի 13, 1958(1958-08-13), Երևան, Հայկական ԽՍՀ, ԽՍՀՄ), հայ բժիշկ։ Բժշկական գիտությունների դոկտոր (2002)։ ՀՀ ԱՆ Երևանի հայ-ամերիկյան «Էրեբունի» պետական բժշկական քոլեջի տնօրեն, Երևանի պետական բժշկական համալսարանի Քույրական գործի կազմակերպման ամբիոնի վարիչ։
Հարություն Քուշկյանի քույրը։


== Կենսագրություն ==
Ալինա Քուշկյանը ծնվել է 1958 թվականին, Երևանում։ 1981 թվականին ավարտել է Երևանի պետական բժշկական ինստիտուտի «Բուժական գործ» ֆակուլտետը։ 1982-1993 թվականներին` աշխատել է ՀՀ առողջապահության նախարարության Գլխավոր վարչության պոլիկլինիկայում որպես տեղամասային բժիշկ, 1993 թվականից՝ Երևանի հայ-ամերիկյան «Էրեբունի» պետական բժշկական քոլեջի տնօրեն, 1997- 1999 թվականներին, միաժամանակ` ՀՀ ԱՆ Առողջապահության ազգային ինստիտուտի միջին բուժանձնակազմի մասնագիտացման և կատարելագործման ֆակուլտետի դեկան, 1999 - 2011 թվականներին` ՀՀ ԱՆ Առողջապահության ազգային ինստիտուտի Քույրական գործի կազմակերպման ամբիոնի վարիչ համատեղության կարգով, 1999 թվականից` ՀՀ առողջապահության նախարարության Քույրական գործի գլխավոր մասնագետ, 2011 թվականից` Երևանի պետական բժշկական համալսարանի Քույրական գործի կազմակերպման ամբիոնի վարիչ համատեղության կարգով։
2017 թվականի մայիսի 14-ին Հայաստանի Հանրապետական կուսակցության համամասնական ցուցակով ընտրվել է Երևանի ավագանու անդամ։
Աշխատանքները վերաբերում են բուժքույրական գործի բարեփոխումների և կրթական համակարգերի զարգացման ծրագրի մշակմանը։ Հեղինակ է ուսումնամեթոդական ձեռնարկների։


== Անդամակցություն ==
Sigma Theta Tau միջազգային բուժքույրական պատվավոր միության անդամ, 1999
ԱՀԿ Եվրոպական տարածաշրջանային գրասենյակի փորձագիտական խմբի անդամ, 2002 -2005
Sigma Theta Tau միջազգային բուժքույրական պատվավոր կազմակերպության տնօրենների խորհրդի անդամ, 2009-2013
ՀՀ ԱՆ ԱԱԻ գիտական և ուսումնա- մեթոդական խորհուրդների անդամ, 1998
«Բուժքույրական լրատու Էրեբունի» գիտագործնական հանդեսի գլխավոր խմբագիր,  2006
Քույրական գործի կազմակերպիչների ասոցիացիայի հիմնադիր նախագահ, 2010
Հայաստանի I, II և III Միջազգային Բուժքույրական կոնգրեսի կազմակերպչական և գիտական խորհուրդների նախագահ, 2010, 2013, 2015
ՀՀ ԱՆ ԱԱԻ գիտական խորհրդի անդամ, 2011
Երևանի Մխիթար Հերացու անվան պետական բժշկական համալսարանի գիտական խորհրդի անդամ, 2011
Երևանի Մխիթար Հերացու անվան պետական բժշկական համալսարանի ԺԴ.00.17 «Հանրային առողջություն և առողջապահության կազմակերպում» մասնագիտական խորհրդի անդամ, 2012


== Կուսակցություն ==
ՀՀԿ անդամ, ՀՀԿ կանանց խորհրդի սոցիալական հանձնախմբի ղեկավարն է։


== Ծանոթագրություններ ==


== Արտաքին հղումներ ==
Ալինա Քուշկյան. Բուժքույրը պետք է լինի համակարգող, խնամող, կրթող և բուժող
Անուշավան Սահակյան

Անուշավան Հայկի Սահակյան (հունվարի 23, 1972(1972-01-23), Երևան, Հայկական ԽՍՀ, ԽՍՀՄ, Հայկական Խորհրդային Սոցիալիստական Հանրապետություն), ազատ ոճի ըմբշամարտի խորհրդային և հայ մարզիկ, Հայաստանի կրկնակի չեմպիոն (1994, 1995), Եվրոպայի չեմպիոն (1994): ԽՍՀՄ սպորտի վարպետ (1989): Հայաստանի միջազգային կարգի սպորտի վարպետ (1993):


== Կենսագրություն ==
Անուշավան Սահակյանը ծնվել է 1972 թվականի հունվարի 23-ին Երևանում։ Ազատ ըմբշամարտով սկսել է զբաղվել 12 տարեկանից՝ Յուրի Բաբայանի ղեկավարությամբ։ 1990 թվականին պատանիների շրջանում ճանաչվել է աշխարհի չեմպիոն։
1993-1999 թվականներին ընդգրկվել է Հայաստանի ազգային հավաքականի կազմի մեջ։ Ամենախոշոր հաջողություններից մեկը իր կարիերայում դարձավ 1994 թվականին Հռոմում՝ Եվրոպայի առաջնությունում տարած հաղթանակը։ Այդ առաջնության եզրափակչում նա հաղթեց ռուս հայտնի մարզիկ, Եվրոպայի առաջնության երկակի չեմպիոն Բագաուտդին Ումախանովին։
1999 թվականին ավարտեց իր սպորտային կարիերան։ 2010 թվականից սկսած զբաղվում է մարզչական գործունեությամբ Վահան Զատիկյանի անվան «Մալաթիա» երևանյան ըմբշամարտի ակումբում։ 2010-2012 թվականներին աշխատել է Եվրոպայի առաջնության մեդալակիր Գրիգոր Գրիգորյանի հետ։


== Արտաքին հղումներ ==
Արդյունքները Wrestling Database(անգլ.) կայքում։
Լևոն Հակոբյան (քիքբոքսեր)

Անվան այլ կիրառումների համար տե՛ս՝ Լևոն Հակոբյան (այլ կիրառումներ)Լևոն (Լենդրուշ) Հակոբի Հակոբյան (հուլիսի 24, 1987(1987-07-24), Վաղարշապատ, Հայկական ԽՍՀ, ԽՍՀՄ), հայ քիքբոքսեր, kick-thai բռնցքամարտիկ։ Հանդես է գալիս Բելգիայի դրոշի ներքո, իսկ 2019 թվականից արդեն Հայաստանի դրոշի ներքո ու անցկացրել է մեկ մենամարտ, որում հաղթել է։


== Կենսագրություն ==
Ծնվել է 1987 թվականի հւլիսի 24-ին Արմավիրի մարզի էջմիածին քաղաքում։ 1994-2000 թվականներին հաճախել է Էջմիածնի Գրիգոր Նարեկացու անվան թիվ 2-րդ միջնակարգ դպրոցը, ապա 2000 թվականին բնակություն է հաստատել Բելգիայի Մեխելեն քաղաքում՝ ավարտելով տեղի միջնակարգ դպրոցը։ Լևոն Հակոբյանը փոքր տարիքից սիրել է զբաղվել սպորտով և հաճախել է տարբեր սպորտային խմբակների` ըմբշամարտ, տեկվանդո, քիքբոքսինգ։ 2000 թվականից Բելգիայում սկսել է զբաղվել kick-thai բոքսինգով։ Նույն թվականին դարձել է BKBM0 ֆեդերացիայի անդամ ներկայացնելով` HTK ակումբը։ Մասնակցել է բազմաթիվ մրցաշարերի` գրանցելով մի շարք հաղթանակներ։ 2006 թվականի հոկտեմբերի 15-ին դարձել է VLAAMS չեմպիոն (70 կգ քաշային կարգում)։ Այս մրցարշարի ընթացքում Լևոն Հակոբյանը նվաճել է VLAAMS չեմպիոնական գոտին։ 2008 թվականի հուլիսի 7-ին մասնակցել է Բելգիայում կայացած մրցաշարին, դարձել է Բելգիայի չեմպիոն K-1 Rules 72 կգ քաշային կարգում։ Նույն թվականի հուլիսի 13-ին մասնակցել է Հոլանդիայի Ռոտերդամ քաղաքում կայացած Risque ակումբի կողմից կազմակերպված մրցաշարին, հասել է մինչև եզրափակիչ։  2010-2018 թվականներին Լևոն Հակոբյանը սկսել է իր մարզչական կարիերան ղեկավարելով The Warriors ակումբը և կազմակերպել է մի շարք մրցաշարեր։ 2019 թվականին Լևոն Հակոբյանը առաջարկ է ստացել մասնակցել Հայաստանում կայանալիք Mix Fight 44 մրացաշարին։   
Լևոն Հակոբյանը այժմ ունի 46 մենամարտ, 38 հաղթանակ, 2 ոչ ոքի, 17 նոկաուդ։ Լևոն Հակոբյանը ամուսնացած է և ունի երկու երեխա։   


== Գործունեություն ==
2020 թվականին Լևոն Հակոբյանը առաջարկ է ստացել Multi fight ակումբից և ակումբի հետ կնքել է պայմանագիր` դառնալով Multi fight ակումբի մարզիկ։ 2021 թվականից Multi fight ակումբում զբաղեցրել է մարտերի կազմակերպչի    եվ ակումբի մենեջերի պաշտոնը։ 2022 թվականի մարտի 5ին Multi fight ակումբի նախագահ ՝ Ռոբերտ Ղազանչյանի գլխավորությամբ կազմակերպել է  տարածաշրջանում բացառիկ  համարվող  MFC 1 միջազգային մրցաշարը։ Լեվոն Հակոբյանի ջանքերով մրցաշարին մասնակցել են աշխարահռչակ հայ մարզիկներ,որոնցից շատերը առաջին անգամ էին հանդես գալիս իրենց հայրենիքում,մրցաշարին մասնակցել են նաև այլազգի մարզիկներ։ 2022 թվականի մայիսի 15-ին, Ռուսաստանի դաշնության Սամարա քաղաքում ,MFC  նախագահ ՝Ռոբերտ Ղազանչյանի  ,OFC նախագահ ՝Գուրիանով Ալեքսանդրի գլխավորությամբ ,երկու ակումբների համագործակցության արդյունքում  տեղի կունենա համաշխարհային մասշտաբով մեգա շոու մրացաշար։Մրցաշարի ընթացքում կլինեն MMA եվ K-1 ոլորտի մարտեր։Մրցաշարի կազմակերպիչներ՝ MFC մարտերի կազմակերպիչ,ակումբի մենջեր՝Լեվոն Հակոբյան ,OFC մարտերի կազմակերպիչ՝ Արտյոմ   Կուտեպով։ 


== Մարտեր ==


== Ծանոթագրություններ ==


== Արտաքին հղումներ ==
message.axkickboxing.com
ts-parfum.ru Archived 2020-10-12 at the Wayback Machine.
kickboxingz.com
Levon Hakobyan Archived 2011-02-04 at the Wayback Machine.
Արևոտձոր (այլ կիրառումներ)

Արևոտձոր, կարող է վերաբերել՝

Արևոտձոր - գետակ Արաքսի ավազանում։ Սկիզբ է առնում Եղնախաղի լեռնաշխարհի հյուսիսային հատվածի արևելյան լանջերից և ձախից միանում Արփի լիճը թափվող Եղնաջուր գետակին։ Երկարությունը 10 կմ
Արևոտձոր - գետակ Շիրակի մարզում, Եղնաջուր գետի աջ օժանդակը։ Սկիզբ է առնում Եղնախաղի լեռների լանջերից և Եղնաջուր գյուղից 2 կմ արևմուտք միախառնվում մայր գետին։ Երկարությունը 8 կմ
Ռոզինյանո Մոնֆերատո

Ռոզինյանո Մոնֆերատո  (իտալերեն՝ Rosignano Monferrato), կոմունա Իտալիայի Պիեմոնտ մարզի Ալեսանդրիա գավառում։
Բնակչությունը կազմում է 1702 մարդ (2008)։ Բնակչության խտությունը՝ 89 մարդ/կմ²։ Տարածքը կազմում է 19 կմ²։ Փոստային ինդեքս՝ 15030։ Հեռախոսային կոդ՝ 0142։
Ռոզինյանո Մոնֆերատոն սահմանակից է Կամանյա Մոնֆերատո, Կազալե Մոնֆերատո, Սելլա Մոնտե, Ֆրասինելո Մոնֆերատո, Օցանո Մոնֆերատո, Սան Ջորջո Մոնֆերատո և Տերուջա մունիցիպալիտետներին։
Կոմունայի հովանավորն է սուրբ նահատակ Վիկտոր Մաուրուսը։ Տոնը նշվում է մայիսի 8-ին։


== Ժողովրդագրություն ==


== Արտաքին հղումներ ==
Վիճակագրության ազգային ինստիտուտ(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Նեֆտյանիկ (մարզադաշտ, Ուֆա)

«Նեֆտյանիկ» մարզադաշտ (բաշկիրերեն՝ «Нефтсе» стадионы), ֆուտբոլային մարզադաշտ Ռուսաստանի Ուֆա քաղաքում (Բաշկորտոստան), «Ուֆա» ֆուտբոլային ակումբի գլխավոր մարզադաշտը։ Բաշկորտոստանի Հանրապետության ամենամեծ մարզական օբյեկտն է։


== Պատմություն ==
Հիմնադրվել է 1966 թվականին որպես «Ուֆանեֆտխիմ» ԲԲԸ «Նեֆտյանիկ» մարզական կոմբինատ, 1998-2008 թվականներին եղել է «Նեֆտյանիկ» ոչ առևտրային ընկերություն, իսկ 2012 թվականից ունի ժամանակակից կարգավիճակը՝ ինքնուրույն ոչ առևտրային կազմակերպություն։
«Նեֆտյանիկ» մարզադաշտը բացվել է 1967 թվականին։ Վերակառուցվել է 2012-2015 թվականներին։ Վերակառուցումից հետո առաջին հանդիպումը տեղի է ունեցել 2015 թվականի օգոստոսի 9-ին՝ Ռուսաստանի ֆուտբոլի առաջնության շրջանակներում։ Այդ խաղում տեղի «Ուֆա» ակումբի մրցակիցը Ռուսաստանի գործող չեմպիոն Սանկտ Պետերբուրգի «Զենիթն» էր (0-1)։


== Բնութագիր ==
Փաստաթղթերով մարզադաշտի ամբողջական տարողությունը 15132 նստատեղ է, սակայն սահմանափակ տեսադաշտով տեղերը չեն օգտագործվում։ Այդպիսով, իրական տարողությունը 13573 նստատեղ է։ Մարզակառույցն ունի արհեստական խոտածածկով, ջեռուցման և ոռոգման ավտոմատացված համակարգով ֆուտբոլի դաշտ (105×68 մ), աթլետիկայի վազքուղի (400 մ), թվային էլեկտրոնային ցուցատախտակ, վարչական-կենցաղային շենք, ֆիթնես կենտրոն, ֆուտբոլային դպրոցի հատված, 6 սինթետիկ մարզումային դաշտ, որոնցից 5-ի չափսերը 20×40 մետր է)։


== Ծանոթագրություններ ==


== Արտաքին հղումներ ==
Нефтяник // Башкирская энциклопедия / гл. ред. М. А. Ильгамов. — Уфа : ГАУН «Башкирская энциклопедия», 2015—2020. — ISBN 978-5-88185-306-8.
3D շրջայց մարզադաշտում
Կրիսիումալ

Կրիսիումալ (պորտ.՝ Crissiumal), համայնք Բրազիլիայում, մտնում է Ռիու Գրանդի դու Սուլ նահանգի մեջ։ Մի մաս է կազմում Ռիու Գրանդի դու Սուլ նահանգի հյուսիսարևելյան մարզը։ Մտնում է տնտեսական կարգավիճակ ունեցող Տրես Պասուսի գավառի մեջ։ Բնակչությունը կազմում է 14 726 մարդ, ըստ 2006 թվականի տվյալների։ Տարածքը կազմում է 362,151 կմ2։ Բնակչության խտությունը՝ 36,8 մարդ/կմ²։


== Վիճակագրություն ==
Համախառն ներքին արտադրանքը կազմել է 126 502 916,00 (ըստ Բրազիլիայի ինստիտուտի աշխարհագրության և վիճակագրության տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 8 918,71 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)
Մարդկային զարգացման ինդեքսի պոտենցիալը 2000 թվականին կազմել է 0,786


== Պատմություն ==
Քաղաքը հիմնադրվել է 1954 թվականին։
Մանգուստներ

Մանգուստներ (Herpestes), վիվերների ընտանիքի գիշատիչ կաթնասունների սեռ։ Միջին մեծության կենդանիներ են, մարմնի երկարությունը 23-64 սմ է, պոչինը՝ 23—51 սմ, քաշը՝ 0, 5-3 կգ։ Մորթին կոշտ է՝ միագույն կամ բծավոր։ Հայտնի է 17 տեսակ, որից 6-ը տարածված է Աֆրիկայում, 10-ը՝ Հարավային Ասիայում, 1-ը՝ Եվրոպայում։ Ապրում են անտառներում, թփուտներում, եղեգնուտներում, երբեմն՝ բնակավայրերին մոտ։ Գիշերային կյանք են վարում։ Սնվում են մանր ողնաշարավոր կենդանիներով, մասամբ՝ անողնաշարավորներով, կարող են հարձակվել ընտանի թռչունների վրա։ Որոշ տեսակներ օգտակար են, ոչնչացնում են թունավոր օձերին։


== Անուն ==
Մանգուստ բառը, ամենայն հավանականությամբ, առաջացել է մարաթական mungūs (मुंगूस) բառից կամ, տելուգուական մանգիսու բառից։ Անգլիական բառի ձևը (1698 թվականից) փոխվել է «-գուս» վերջավորությամբ ժողովրդական էթիմոլոգիայի միջոցով ։ Գուս բառի հետ առնչություն չունի։


== Նկարագրություն ==
Մանգուստները ապրում են Հարավային Ասիայում, Աֆրիկայում և հարավային Եվրոպայում, ինչպես նաև Ֆիջիում, Պուերտո Ռիկոյում, որոշ Կարիբյան և Հավայան կղզիներում։
34 տեսակները ունեն 24-ից 58 սմ (9.4-ից մինչև 22.8 է) երկարություն, բացառությամբ պոչի։ Գաճաճ մանգուստները կշռում են 320 գ (11 ունց), կատվի սպիտակապոչ մանգուստը 5 կգ։
Որոշ տեսակներ ապրում են միայնակ, սնունդ փնտրելով միայն իրենց համար, իսկ մյուսները `խմբերով, խմբերի անդամների և ժառանգների միջեւ սննդի փոխանակմամբ։


== Անատոմիա ==
Մանգուստները տառապում են մոլդովացիաներով, երկար դեմքերով և մարմիններով, փոքրիկ, կլորացված ականջներով, կարճ ոտքերով և երկար պոչերով։ Շատերն ծանրաբեռնված են, քչերն ունեն հստակորեն արտահայտված մորթի։ Նրանց էներգիան հիմնականում օգտագործվում է փորելու համար։ Մանգուստներ, ինչպես այծերը, ունեն նեղ, ձվաձև բիբեր։ Շատ տեսակները ունեն մեծ հետանցքներ, որոնք օգտագործվում են տարածքային նշանների և ազդանշաններ անելու համար համար։ Մանգուստների ստոմատոլոգիական բանաձևը նման է viverrids-ի։

Մանգուստներն ունեն նաև ացետիլխոլին ընկալիչներ, որոնք, ինչպես օձերի ընկալիչները, ձևավորված են այնպես, որ օձի նյարդոտինային թույնը հնարավոր չէ, որ նրանց կցվի։ Մանգուստները չորս ճանաչված կաթնասուններից մեկն են, որոնք ունեն նիկոտինիկ անոթիլկոլինային ռեցեպտորների մուտացիաներ, որոնք պաշտպանում են օձի թույնից։ Խոզերը, ոզնիները և մանգուստնրը ունեն փոփոխություններ, որոնք պաշտպանում են օձի թույնից։ Դրանք ներկայացնում են չորս առանձին, անկախ մուտացիաներ։ Մանգուստներում այս փոփոխությունը կատարվում է բացառապես, ըստ գլիկոզիացման։ Գիտնականները հետազոտում են, թե արդյոք նման մեխանիզմները պաշտպանում են մոնգուստներին հեմոտոքսյան օձի թույններից:


== Ծանոթագրություններ ==
Տաուլանտ Ջակա

Տաուլանտ Ջակա (ալբ․՝ Taulant Xhaka, մարտի 28, 1991(1991-03-28), Բազել, Շվեյցարիա), ալբանացի ֆուտբոլիստ, պաշտպան։ Հանդես է գալիս շվեյցարական «Բազելում» և Ալբանիայի ազգային հավաքականում։
Կրտսեր եղբայրը՝ Գրանիտ Ջական նույնպես պրոֆեսիոնալ ֆուտբոլիստ է, ով նույնպես հանդիսանում է «Բազել»-ի ակադեմիայի սան։


== Ակումբային կարիերա ==


=== Կարիերայի սկիզբը ===
Տաուլանտը սկսել է իր ֆուտբոլային կարիերան «Կոնկորդիայի» կազմում։


=== «Բազել» ===
2002 թվականին Ջական ընդունվել է «Բազել» ֆուտբոլային ակումբի ակադեմիա։ 2008 թվականից նա սկսել է հանդես գալ թիմի հիմնական կազմում՝ որպես պաշտպան։
Թիմի կազմում իր դեբյուտը նշել է 2010 թվականի սեպտեմբերի 19-ին՝ Շվեյցարիայի գավաթի խաղարկության շրջանակներում կայացած «Մենդրիսիո Ստաբիո»-ի դեմ կայացած խաղում, որն ավարտվել է 5։0 հաշվով։ Սուպեր լիգայում Ջական իր դեբյուտը նշել է 2011 թվականի փետրվարի 27-ին՝ «Լյուցերնայի» դեմ խաղում։
2010/11 մրցաշրջանի արդյունքում Ջական «Բազելի» կազմում դարձել է Շվեյցարիայի չեմպիոն։ Մարտին եղբայրները երկարեցրին իրենց պայմանագրերը մինչև 2015 թվականը։ 2011 թվականի սեպտեմբերի 27-ին Տաուլանտը իր առաջին հանդիպումն է անցկացրել Չեմպիոնների լիգայում՝ «Մանչեսթեր Յունայթեդի» դեմ խաղում։ Նա խաղի վերջում փոխարինել է Ալեքսանդր Ֆրային։


=== «Գրասհոպերս» ===
2012 թվականի հունվարի 28-ին Ջական վարձավճարով տեղափոխվել է «Գրասհոպերս»։ Թիմի կազմում իր դեբյուտը նշել է 2012 թվականի փետրվարի 12-ին՝ «Ցյուրիխ»-ի դեմ խաղում։


== Միջազգային կարիերա ==
Տաուլանտ Ջական Ալբանիայի հավաքականի կազմում իր դեբյուտը նշել է 2014 թվականի սեպտեմբերի 7-ին՝ Եվրո 2016-ի որակավորման փուլում մրցելով Պորտուգալիայի հավաքականի դեմ խաղում։


== Ձեռքբերումներ ==
Շվեյցարիայի չեմպիոն - 2010/11, 2013/14, 2014/15, 2015/16
Շվեյցարիայի գավաթակիր - 2012/13


== Ծանոթագրություններ ==


== Արտաքին հղումներ ==
Էջը soccerway.com կայքում
Էջը uefa.com կայքում Archived 2016-07-23 at the Wayback Machine.
Էջը «Բազելի» պաշտոնական կայքում Archived 2011-08-11 at the Wayback Machine.
Լեշոկի վանք

Լեշոկի վանք (մակեդոներեն՝ Лешочки манастир), Մակեդոնիայի ուղղափառ եկեղեցու Տետովա-Գոստիվարական թեմի վանքերի համախումբ։ Տեղակայված է Տետովոյի համայնքում Շար-Պալանինայի հարավարևելյան լանջին, ծովի մակարդակից 638 մետր բարձրության վրա, ոչ հեռու Լեշոկ գյուղակից։ Շրջանի խոշորագույն հոգևոր, կրթական և զբոսաշրջային կենտրոն։
Այս հողում առաջին քրիստոնեական կառույցները թվարկվում են դեռ 1321-1331 թվականներից, տարեգիրները վկայում են այդ տեղանքից մոտ 500-800 մ հեռավորության վրա ոչ մեծ վանքի գոյության մասին՝ մոտիկ միջնադարյան Լեշչեկ քաղաքին և Լեշեչկա գետին։ Այդ վանքի մասին տեղեկությունները չափազանց սահմանափակ են, հետազոտողները մինչ այժմ չունեն որևէ գաղափար նրա ծագման մասին։ Ըստ ենթադրություններից մեկի՝ վանքը կառուցվել է Լազար իշխանի հրահանգով, մյուս ենթադրությունը որպես հիմնադիր է ընդունում սուրբ Անտոնիին, որը հետագայում դարձավ վանքի առաջին եպիսկոպոսը։ Այս տեսքով վանքը գործել է մի քանի դարեր շարունակ։
Ժամանակակից Լեշոկի վանքը, վանական ձեռագրերի համաձայն, նոր տեղում հիմնադրված է միտրոպոլիտ Նիկանորի կողմից 1600 թվականին։ Այդուհանդերձ, 1690 թվականին շրջանի մյուս քրիստոնեական կենտրոնների հետ ամբողջությամբ ոչնչացվել է Օսմանյան կայսրության թուրքերի կողմից։
Վանքի վերածնունդն սկսվել է միայն 128 տարի անց՝ 1818 թվականին, վանահայր Կիրիլլ Պեյչինովիչի ղեկավարությամբ։ 1879 թվականին այստեղ հայտնվեց Աստվածամոր վերափոխության եկեղեցին, իսկ 1925 թվականին կառուցվեց Աթանաս Ալեքսանդրացու եկեղեցին, այժմ այդ երկու կառույցները կազմում են վանքի հիմնական մասերը։ Վանական համալիրի բոլոր կառույցները տեղակայված են բոլոր կողմերից բարձր քարե պատերով շրջափակված բավականին լայն բակում։ Ներսում, եկեղեցիների մոտ գտնվում են երկու հանրակացարան, մատուռ, գրադարան, ճաշարան, մի քանի գինու մառան։ Կենտրոնական կառույցը երկհարկանի է՝ կղմինդրե տանիքով։
2001 թվականի կոնֆլիկտի ժամանակ վանքը ենթարկվեց ալբանական ծայրահեղականների հարձակմանը, ինչի արդյունքում շատ կառույցներ թալանվեցին և քանդվեցին, մասնավորապես պայթեցվեց սուրբ Աթանասի եկեղեցին։


== Պատկերասրահ ==

		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		
		


== Տես նաև ==
Մակեդոնիայի եկեղեցիների ցանկ


== Հղումներ ==
www.lesok.org.mk Archived 2013-06-25 at the Wayback Machine. (մակեդ.)
А1 статија за пренесувањето на моштите на Кирил Пејчиновиќ (մակեդ.)
Статија за уништувањето на лешочкиот манастир на www.antiwar.com Archived 2013-04-23 at the Wayback Machine. (մակեդ.)
Сардисале Лешочкиот Манастир (մակեդ.) — изведба на познатата песна песна од повеќе интерпретатори


== Ծանոթագրություններ ==
Ուսմանովո (գյուղ, Տաշտամակսկի գյուղխորհուրդ)

Անվան այլ կիրառումների համար տե՛ս՝ ՈւսմանովոՈւսմանովո (ռուս.՝ Усманово, բաշկիրերեն՝ Уҫман), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 171 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շամփրասար

Շամփրասար, լեռնագագաթ Հայաստանի Գեղարքունիքի և Կոտայքի մարզերի սահմանագլխին, Գեղամա լեռների կատարային կենտրոնական մասում, Ծաղկաշեն գյուղից 12 կմ արևմուտք։ Բարձրությունը 3259 մ է։


== Ծանոթագրություններ ==
Մարկոս Ալոնսո (ֆուտբոլիստ)

Մարկոս Ալոնսո Պենյա (իսպ.՝ Marcos Alonso Peña, հոկտեմբերի 1, 1959, Սանտանդեր, Իսպանիա — փետրվարի 9, 2023), իսպանացի ֆուտբոլիստ, հարձակվող։ Հայտնի է իր ելույթներով «Ատլետիկո Մադրիդ», «Բարսելոնա» ակումբներում և  Իսպանիայի հավաքականի կազմում։ Խաղացողի կարիերան ավարտելուց հետո մարզել է մի շարք իսպանական ակումբներ։ Ֆուտբոլիստի որդին է Մարկոս Ալոնսո Իմասան, հայրը՝ Մարկոս Ալոնսո Մենդոսան։


== Ակումբային կարիերա ==
Ալոնսոն «Ռեալ Մադրիդ» ակումբի սան է։ Պրոֆեսիոնալ մակարդակում իր դեբյուտը նա կատարել է «Ռասինգ Սանտանդեր» ակումբում 1977 թվականին, երկու տարի հետո տեղափոխվել է Մադրիդի «Ատլետիկո» ակումբ, իսկ 1982 թվականին սկսել է խաղալ «Բարսելոնա» ակումբում, որի կազմում անցկացրել է հինգ մրցաշրջան, որոնք եղել են նրա լավագույնը նրա կարիերայում։ Այդ տարիներին նա թիմի հետ միասին նվաճել է Իսպանիայի բոլոր հիմնական տիտղոսները և հասել ՈՒԵՖԱ Չեմպիոնների գավաթի խաղարկության երզրափակիչ։ «Բարսելոնա» ակումբից հետո նա վերադարձել է «Ատլետիկո Մադրիդ», սակայն նրա կարիերան անկում էր ապրում, և շուտով նա ավարտել է իր կարիերան «Ռասինգ Սանտանդեր» ակումբում։


== Կարիերան հավաքականում ==
Ալոնսոն Իսպանիայի ազգային հավաքականում իր դեբյուտը նշել է 1981 թվականի մարտի 25-ին՝ Անգլիայի հավաքականի դեմ խաղում։ Հավաքականի կազմում նա անցկացրել է ընդհանուր առմամբ 22 խաղ և խփել մեկ գոլ՝ գրավելով Իսլանդիայի հավաքականի դարպասը։ Իսպանիայի հավաքականի կազմում Մարկոս Ալոնսոն մասնակցել է 1984 թվականի Եվրոպայի առաջնությանը, որում Իսպանիան հասել է մինչև եզրափակիչ։


== Մարզչական կարիերա ==
Խաղացողի կարիերան ավարտելուց մի քանի տարի անց Ալոնսոն դարձել է «Ռայո Վալեկանո» ակումբի մարզիչը, ապա մարզել է մի շարք հայտնի իսպանական ակումբներ, որոնց թվում էին «Սևիլյան», «Ատլետիկո Մադրիդը», «Ռեալ Սարագոսան», «Ռեալ Վալյադոլիդը», «Մալագան», սակայն այդքան էլ մեծ հաջողություն չի ունեցել։ 2008 թվականին նա ղեկավարել է «Գրանադա-74» ակումբը, որը հետագայում դադարեցրել է իր գոյությունը։


== Անձնական կյանք ==
Մարկոս Ալոնսոյի հայրը՝ Մարկոս Ալոնսո Իմասը, նույնպես եղել է ֆուտբոլիստ, 1950-1960-ական թվականներին խաղացել է Մադրիդի «Ռեալում»։ Նրա որդին՝ Մարկոս Ալոնսո Մենդոսան, նույնպես խաղացել է ակումբի երիտասարդական համակարգում և Իսպանիայի մինչև 19 տարեկանների հավաքականում
։


== Ձեռքբերումներ ==
Բարսելոնա

Իսպանիայի չեմպիոն (1) - 1984/85
Իսպանիայի գավաթակիր (1) - 1982/83
Իսպանիայի սուպերգավաթակիր (1) - 1983
Իսպանիայի Լիգայի գավաթակիր (2) - 1982/83, 1985/86
ՈՒԵՖԱ Չեմպիոնների լիգայի գավաթի խաղարկության եզրափակչի մասնակից (1) - 1985/1986Իսպանիայի հավաքականում

Եվրոպայի առաջնության արծաթե մեդալակիր (1) - 1984


== Ծանոթագրություններ ==


== Արտաքին հղումներ ==
Ֆուտբոլիստի էջը national-football-teams.com կայքում
Ֆուտբոլիստի էջը weltfussball.de կայքում